OAV: Seul kuniga uch marta 2—4 soatdan KXDRga qarshi radioeshittirishlarni uzatmoqda

Janubiy Koreya qurolsizlantirilgan hudud bo‘ylab 11 ta nuqtadan kuniga uch marta ikki—to‘rt soatdan KXDRga qarshi qo‘poruvchilik radioeshittirishlarini uzatmoqda, deb xabar beradi “RIA Novosti” YTN portaliga tayanib.

Shimoliy Koreyaga qarshi qaratilgan eshittirishlar mazmuni oshkor etilmayapti.
Ayni paytda Qurolsizlantirilgan hududdagi Pxanmunjomda deyarli bir kecha-kunduzdan buyon KXDR va KR o‘rtasida joriy harbiy tanglikni bartaraf etish yo‘llari haqidagi muzokaralarning ikkinchi davrasi bo‘lib o‘tmoqda.
Eslatib o‘tamiz, avvalroq Koreya Respublikasi prezidenti Pak Kin Xe KXDR Qurolsizlantirilgan hududda ikki janubiy koreyalik askar minadan halok bo‘lgani bilan bog‘liq hodisa uchun kechirim so‘ramagunicha, ikki mamlakat chegarasidagi radiokarnaylar ovozi tinmasligini ta’kidlagan edi.